Λάρσος Λέσβου

Η Λάρσος είναι μικρός οικισμός του Δήμου Μυτιλήνης και της Λέσβου στο Βόρειο Αιγαίο.

 Γενικά στοιχεία 
Η Λάρσος βρίσκεται δίπλα στα βόρεια παράλια του Κόλπου Γέρα σε υψόμετρο 10 μέτρα ενώ απέχει περίπου 12 χλμ. Δ. από τη Μυτιλήνη. Μεταξύ του οικισμού και της θάλασσας υπάρχουν τα μικρά αλμυρά έλη ή αλίπεδα Ντίπι – Λάρσος που εντάσσονται στην περιοχή Natura Κόλπου Γέρα.

Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Ιππείου του τότε δήμου Ευεργέτουλα. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Ίππειο και το Καγιάνι αποτελούν την κοινότητα Ιππείου που υπάγεται στην Δημοτική Ενότητα Ευεργέτουλα του Δήμου Μυτιλήνης. Σύμφωνα με την απογραφή 2021 απογράφησαν 12 κάτοικοι ενώ με αυτήν του 2011 είχε 20 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10816 (σελ. 342 του pdf).

 Εξωτερικοί σύνδεσμοι 

 Υδροβιότοπος Ντίπι – Λάρσος από τον ιστότοπο https://www.visitlesvos.gr/.

Παραπομπές

Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης